S-143/2012

Mál þetta, sem dómtekið var fimmtudaginn 26. apríl 2012, er höfðað með ákæru lögreglustjórans á höfuðborgarsvæðinu, útgefinni 28. febrúar 2012, á hendur S-kk-þgf K-kk-þgf, kt. 000000-0000, Dúfnahólum 4, Reykjavík, fyrir eftirtalin brot framin á árinu 2011, nema annað sé tekið fram:

I.

Þjófnaði:

1. Þriðjudaginn 18. október, í Menntaskólanum í Kópavogi við Digranesveg 51 í Kópavogi, stolið skóm að verðmæti um 14.000 krónur.

2. Föstudaginn 21. október í Menntaskólanum í Kópavogi við Digranesveg 51 í Kópavogi, stolið úlpu að verðmæti um 70.000 krónur.

3. Þriðjudaginn 8. nóvember, í hraðbanka við Fjarðargötu 13-15, Hafnarfirði, stolið 20.000 krónum í reiðufé með debetkorti útgefnu af Íslandsbanka til handa E-kk-þgf G-kk-þgf S-kk-þgf.

4. Mánudaginn 5. desember, í verslun Tölvutek ehf. við Borgartún 31, Reykjavík, stolið Asus SBC-06D1S-U blu-ray lesara og Sennheiser PX 100 heyrnartólum, samtals að verðmæti 27.890 krónur.

5. […]

6. Þriðjudaginn 20. desember, í verslun Intersports, Skógarlind 2, Kópavogi, stolið adidas íþróttapeysu og puma nærbuxum, samtals að verðmæti 21.980 krónur.

7. Þriðjudaginn 20. desember, í verslun Elko, Skógarlind 2, Kópavogi, stolið Logitech tölvumús og Logitech tónlistarvöggu, samtals að verðmæti 32.990 krónur.

Teljast brot þessi varða við 244. gr. almennra hegningarlaga nr. 19/1940 […].

II.

Umferðarlagabrot:

1. Að kvöldi mánudagsins 19. desember, ekið bifreiðinni LR-613, sviptur ökurétti og óhæfur um að stjórna henni örugglega vegna áhrifa ávana- og fíkniefna (amfetamín í blóði mældist 55 ng/ml og tetrahýdrókannabínól í blóði mældist 0,9 ng/ml), norður Tjarnargötu í Reykjavík, uns lögregla stöðvaði akstur bifreiðarinnar við Ráðhús Reykjavíkur.

2. Aðfaranótt laugardagsins 7. janúar 2012, ekið bifreiðinni LR-613, sviptur ökurétti, vestur Hallveigarstíg í Reykjavík uns lögregla stöðvaði akstur bifreiðarinnar á Hallveigarstíg við Bergstaðastræti.

3. Fimmtudaginn 2. febrúar 2012, ekið bifreiðinni RS-356, sviptur ökurétti, vestur Lyngháls í Reykjavík uns lögregla stöðvaði akstur bifreiðarinnar á Lynghálsi við Stuðlaháls.

Teljast öll framangreind brot varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007 og brot skv. 1. tl. telst einnig varða við 1., sbr. 2. mgr. 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987.

Vegna ákæruliðar I.4 gerir B-kk-nf E-kk-nf, hdl., f.h. Tölvuteks ehf., kt. 000000-0000, kröfu um að ákærði verði dæmdur til greiðslu skaðabóta að fjárhæð 27.890 krónur, að viðbættum vöxtum samkvæmt 8. gr. laga nr. 38/2001, en síðan dráttarvöxtum samkvæmt 6. gr. laga nr. 38/2001, sbr. 9. gr. sömu laga frá því að mánuður var liðinn frá því að ákærða var kynnt bótakrafan til greiðsludags.

Við meðferð málsins fyrir dómi féll sækjandi frá ákærulið I.5.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1993. Samkvæmt sakavottorði var ákærða 8. apríl 2011 gerð sekt fyrir brot gegn lögum um ávana- og fíkniefni og akstur bifreiðar undir áhrifum ávana- og fíkniefna og var ákærði sviptur ökurétti í 12 mánuði. Hinn 20. október sama ár var honum gerð sekt vegna sviptingaraksturs. Hinn 8. nóvember sama ár var ákærða enn gerð sekt fyrir að aka bifreið undir áhrifum áfengis og ávana- og fíkniefna og sviptur ökurétti. Var hann þá jafnframt sviptur ökurétti í 24 mánuði. Ákærði gekkst undir sektargerð vegna brots gegn lögum um ávana- og fíkniefni 9. febrúar 2012 og vegna sviptingaraksturs 17. sama mánaðar. Við ákvörðun refsingar í máli þessu verður litið til þess að ákærði er ungur að árum og hefur gengist greiðlega við brotum sínum. Refsing verður tiltekin eftir reglum 77. og 78. gr. almennra hegningarlaga. Þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Samkvæmt gögnum, sem sækjandi lagði fram við meðferð málsins fyrir dómi, hafði ákærði ekki náð 18 ára aldri er hann framdi brot það sem hann gekkst undir sektargerð vegna 8. apríl 2011. Með lögreglustjórasátt 8. nóvember sama ár var ákærða hins vegar gerð sekt og ökuréttarsvipting eins og um ítrekað brot væri að ræða. Var ákærði sviptur ökurétti í 24 mánuði, en hefði réttilega átt að sæta sviptingu í 6 mánuði. Með hliðsjón af framansögðu þykir rétt að miða tímalengd ökuréttarsviptingar ákærða við það að um fyrstu ítrekun sé að ræða. Verður ákærði samkvæmt því sviptur ökurétti í 6 mánuði frá 7. apríl 2014.

Ákærði verður dæmdur til að greiða Tölvutek ehf. skaðabætur að fjárhæð 27.890 krónur auk vaxta samkvæmt 8. gr. laga nr. 38/2001 frá 5. desember 2011 til 29. apríl 2012, en með dráttarvöxtum samkvæmt 6. gr., sbr. 9. gr. sömu laga frá þeim degi til greiðsludags, auk málskostnaðar, 31.375 krónur að meðtöldum virðisaukaskatti.

Ákærði greiði þóknun skipaðs verjanda síns, R-kk-ef L-kk-ef Ó-kk-ef héraðsdómslögmanns, 125.500 krónur, og þóknun skipaðs verjanda síns á rannsóknarstigi málsins, G-kk-ef S-x-x R-kk-ef héraðsdómslögmanns, 75.300 krónur. Þóknun lögmanna er vegna vinnu beggja við lögreglurannsókn málsins og við meðferð þess fyrir dómi og er ákveðin að meðtöldum virðisaukaskatti. Ákærði greiði 129.432 krónur í annan sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf K-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði er sviptur ökurétti í 6 mánuði frá 7. apríl 2014.

Ákærði greiði Tölvutek ehf. 27.890 krónur auk vaxta samkvæmt 8. gr. laga nr. 38/2001 frá 5. desember 2011 til 29. apríl 2012, en með dráttarvöxtum samkvæmt 6. gr., sbr. 9. gr. sömu laga frá þeim degi til greiðsludags, auk málskostnaðar, 31.375 krónur.

Ákærði greiði þóknun skipaðs verjanda síns, R-kk-ef L-kk-ef Ó-kk-ef héraðsdómslögmanns, 125.500 krónur, og þóknun skipaðs verjanda síns á rannsóknarstigi málsins, G-kk-ef S-x-x R-kk-ef héraðsdómslögmanns, 75.300 krónur. Ákærði greiði 129.432 krónur í annan sakarkostnað.

R-kvk-nf H-kvk-nf